Nú laust fyrir klukkan 21 í kvöld tilkynnti Bergþór Ólason formaður kjördæmisráðs sjálfstæðisfélaganna á Akranesi að töf yrði á birtingu niðurstöðu úr prófkjöri Sjálfstæðisflokksins sem fram fór í dag . Að sögn Bergþórs kom upp bilun í forriti sem kjörgögnum er slegið inní . Upphaflega stóð til að búið yrði að telja kl. 20:30 . Niðurstöðu er því ekki að vænta fyrr en á ellefta tímanum í kvöld , í fyrsta lagi . Samkvæmt óstaðfestum upplýsingum kusu 450 - 500 manns í prófkjörinu í dag sem er um 50% meiri þátttaka en fyrir fjórum árum í prófkjörinu þá . Niðurstaða prófkjörsins verður birt hér á vefnum strax og úrslit liggja fyrir .